open-index/open-wikipedia-markdown huggingface dataset:
Tähkiönyyläheinä

**Tähkiönyyläheinä** (*Gastridium phleoides*) on heinäkasvien (Poaceae) heimoon, nyyläheinien (*Gastridium*) sukuun kuuluva yksivuotinen kasvilaji. Se muistuttaa jonkin verran nurmitähkiötä eli timoteita (*Phleum pratense*).

Tähkiönyyläheinä voi kasvaa 7–70 cm korkeaksi. Sen lehtilavat ovat karkeapintaiset, 0,8–20 cm pitkät ja 0,04–0,6 cm leveät. Lehtien kielekkeet ovat kalvoimaiset ja 1–7 mm pitkät. Kukinto on tähkämäinen ja 1–18 cm pitkä. Tähkylät ovat yksikukkaisia ja 3–7,5 mm pitkiä. Kaleet ovat yksisuonisia, köliselkäisiä ja odattomia. Ulkokale on 3–7 mm pitkä ja sisäkale 3–5,5 mm pitkä. Ulkohelpeessä voi olla 5–6 mm pitkä vihne.

Tähkiönyyläheinä on kotoisin Välimeren ympäristöstä, mutta sitä tavataan satunnaisena tulokkaana myös Pohjois-Amerikassa.

## Lähteet
* Go Botany: ''Gastridium phleoides'' (nit grass) 

## Aiheesta muualla
* Laji.fi: ''Gastridium phleoides''
* Kassu – Kasvien suomenkieliset nimet: Tähkiönyyläheinä (''Gastridium phleoides'')
* Integrated Taxonomic Information System (ITIS): ''Gastridium phleoides'' 
* Global Biodiversity Information Facility (GBIF): ''Gastridium phleoides'' 
* Centre for Agriculture and Biosciences International (CABI): ''Gastridium phleoides'' (nit grass) 
* Califlora: ''Gastridium phleoides''
Käätyimarrekasvit

**Käätyimarrekasvit** (Lindsaeaceae) on Polypodiales-lahkoon kuuluva saniaisheimo. Heimoon kuuluu kuudesta yhdeksään sukua ja noin 200 lajia. *[[Lindsaea]]*-sukuun kuuluu noin 90 lajia.

Käätyimarrekasvit ovat maalla kasvavia tai joskus harvoin kiipeileviä tai epifyyttisiä saniaisia.

Heimo on pantrooppinen.

## Sukuja
* *[[Lindsaea]]*
* *[[Odontoloma]]*
* *[[kiilaimarteet|Odontosoria]]* – kiilaimarteet
* *[[Ormoloma]]*
* *[[Osmolindsaea]]*
* *[[Sphenomeris]]*
* *[[Stenoloma]]*
* *[[Tapeinidium]]*
* *[[Xyropteris]]*

## Lähteet

## Aiheesta muualla
* Laji.fi: Käätyimarrekasvit (Lindsaeaceae)
Nitrosoyhdisteet

**Nitrosoyhdisteet** ovat orgaanisia yhdisteitä, joille tunnusomainen funktionaalinen ryhmä on R-N=O, missä R on orgaaninen ryhmä. Nitrosoyhdisteitä käytetään orgaanisen kemian synteeseissä.

## Ominaisuudet ja valmistus

Nitrosoyhdisteistä stabiileja ovat aromaattiset nitrosoyhdisteet ja tertiääriset alifaattiset yhdisteet. Primääriset tai sekundääriset alifaattiset yhdisteet toisiintuvat helposti oksiimeiksi. Nitrosoyhdisteille on tyypillistä atsodioksidimeerien muodostuminen ja monomeerejä on useimmiten vain liuoksissa. Monomeereinä nitrosoyhdisteet ovat väriltään sinisiä tai vihreitä, kun taas dimeerit ovat keltaisia. Yhdisteiden nitrosoryhmä on elektrofiilinen ja reagoi karbonyyliyhdisteiden tavoin; esimerkiksi enolaattien kanssa muodostuu oksiimeja tai hydroksyyliamiineja. Amiinit reagoivat muodostaen atsoyhdisteitä. Nitrosoryhmä voidaan pelkistää amiiniksi.

Nitrosoyhdisteiden valmistukseen on useita tapoja. Niitä ovat muun muassa nitroyhdisteiden pelkistys vedyllä, tinalla tai sinkillä, fenolien tai aromaattisten amiinien reaktio typpihapokkeen kanssa (elektrofiilinen aromaattinen substituutio) tai primääristen amiinien tai hydroksyyliamiinien hapettaminen.

## Lähteet
Tšuvanin kieli

**Tšuvanin kieli** (joskus myös **tšuvantsin kieli**) on jukagiirisiin kieliin kuuluva etnisten tšuvantsien puhuma kuollut kieli, jota puhuttiin Tšukotkassa, Anadyrin alajuoksulla. Se muodostaa murrejatkumon kahden vielä elävän jukagiirikielen kanssa. Sen uskotaan kuolleen sukupuuttoon viimeistään 1700-luvulla. I. Benzigin vuonna 1781 tallentamat 22 lausetta ja Fjodor Matjuškinin kirjaamat 210 sanaa ovat säilyneet nykypäivään asti.

## Lähteet

## Kirjallisuutta
Klaus Sormanto

**Klaus Olavi Sormanto**, vuoteen 1936 **Stråhlman** (9. maaliskuuta 1919 Turku – 17. lokakuuta 2000 Espoo) oli suomalainen insinööri ja yritysjohtaja, joka sai teollisuusneuvoksen arvonimen.

Sormannon vanhemmat olivat vankilanjohtaja Suomi Eugen Stråhlman ja kansakoulunopettaja Tyyni Sofia Jokinen ja puoliso vuodesta 1946 Eeva-Liisa Turunen. Sormanto tuli ylioppilaaksi Lappeenrannassa 1938 ja valmistui diplomi-insinööriksi Teknillisestä korkeakoulusta 1946. Hän oli valmistumisensa jälkeen koko työuransa Enso-Gutzeitin palveluksessa, lukuun ottamatta noin vuoden mittaista työtä Sotevan palveluksessa 1948–1949. Enso-Gutzeitin Kotkan tehtaiden työntutkimuspäällikkönä aloittanut Sormanto siirtyi Imatralle Kaukopään tehtaiden suunnitteluinsinööriksi vuonna 1949. 

Vuonna 1952 Sormannosta tuli Kaukopään tehtaiden osastoinsinööri, 1959 teknillinen johtaja ja 1962 Imatran Kaukopään ja Tainionkosken tehtaiden paikallisjohtaja. Enso-Gutzeitin johtokunnan jäseneksi 1964 tultuaan Sormanto siirtyi Helsinkiin, johtokunnan varapuheenjohtaja ja yhtiön varatoimitusjohtaja hänestä tuli 1972. Sormanto oli myös useiden Enso-Gutzeitin tytäryhtiöiden ja sitä lähellä olevien yritysten johtokuntien jäsen tai puheenjohtaja ja hänellä oli alansa asiantuntija- ja luottamustehtäviä. Eläkkeelle Sormanto jäi 1984, teollisuusneuvoksen arvonimen hän oli saanut 1977. Sotilasarvoltaan hän oli reservin yliluutnantti. 

## Lähteet
Merry Blah Blah Blah

**Merry Blah Blah Blah** on Lordi-yhtyeen singlejulkaisu vuoden 2021 *[[Lordiversity]]* -boksilta, joka julkaistiin  fyysisenä CD-painoksena 10. joulukuuta 2021. Singlet on numeroitu ja niiden mukana tulee Mr. Lordin signeeraama kortti.

Kappaleen 24. marraskuuta 2021 julkaistu animoitu musiikkivideo kääntää kuviot päälaelleen: normaalisti ihmisten joulupöydässä olevat siat ja kalkkunat pyytävätkin joulupukilta lahjaksi ihmisiä omien ruokapöytiensä antimiksi.

## Kappaleet
# Merry Blah Blah Blah (albumilta Abusement Park)
# Re-Animate (albumilta Spooky Sextravaganza Spectacular)
# Robots Alive! (albumilta The Masterbeast From The Moon)

## Lähteet

## Aiheesta muualla
* musiikkivideo 

## Aiheesta muualla
* Merry Blah Blah Blah Discogsissa. 
*
John Wesley Powell

**John Wesley Powell** (24. maaliskuuta 1834 Mount Morris, New York, Yhdysvallat – 23. syyskuuta 1902 Haven, Maine, Yhdysvallat) oli yhdysvaltalainen geologi ja etnologi, joka tunnetaan Green- ja Coloradojokien ja Grand Canyonin tutkimusmatkoistaan. 

## Elämä
Powellin vanhemmat olivat englantilaissyntyisiä, mutta he olivat muuttaneet Amerikkaan vuonna 1830. Hän suoritti opintoja Illinoisin ja Oberlinin collegeissa. Sisällissodan puhjettua hän liittyi unionin armeijaan sotamiehenä, ja Shilohin taistelussa hän menetti oikean kätensä. Hän jatkoi kuitenkin aktiivipalvelusta ja toimi divisioonan tykistöpäällikkönä majurin arvossa. Vuonna 1865 hänet nimitettiin geologian professoriksi ja museon kuraattoriksi Illinoisin Wesleyan-yliopistoon Bloomingtoniin ja sen jälkeen Normal Universityyn. 

Vuonna 1867 hän aloitti tutkimusmatkojen sarjan Kalliovuorille sekä Green- ja Coloradojoen kanjoneihin, joiden aikana hän teki kolmen kuukauden mittaisen uskaliaan venematkan aiemmin tutkimattoman Grand Canyonin läpi vuonna 1869. Näillä matkoilla hän keräsi paljon arvokasta tietoa alueen geologiasta. Hän myös tutki paikallisia intiaaneja ja heidän kieliään. Hänen työnsä johti siihen, että Yhdysvaltain hallitus perusti Kalliovuorten alueen maantieteellisen ja geologisen tutkimushankkeen, jonka parissa hän työskenteli vuosina 1870-1879. Vuonna 1881 Powell nimitettiin Yhdysvaltain geologian tutkimuskeskuksen johtajaksi, ja hän hoiti tätä tehtävää vuoteen 1894 asti.  

Hänen tärkeimpiä julkaisujaan olivat *Exploration of the Colorado River of the West and its Tributaries* (1875), *Report on the Geology of the Eastern Portion of the Uinta Mountains* (1876), *Report on the Lands of the Arid Region of the United States* (1879), *Introduction to the Study of Indian Languages* (1880), *Canyons of the Colorado* (1895), *Truth and Error* (1898). 

## Lähteet

## Aiheesta muualla
Benjamin Péret

**Benjamin Péret** (4. heinäkuuta 1899 Rezé, Loire-Atlantique, Ranska – 17. syyskuuta 1959 Pariisi, Ranska) oli ranskalainen runoilija, joka liitetään surrealismiin ja André Bretoniin. Hänen tuotantonsa oli varsin laaja, 30 teosta runoja, esseitä ja proosaa. Hän oli dadaisti ennen kuin liittyi surrealisteihin. Hän oli surrealismin alkuvaiheen lehden *[[La Révolution surréaliste]]* toimittajia..

Péret käytti heti alun pitäen hyväkseen automaattikirjoituksen metodia, jonka Breton vähän myöhemmin *[[Surrealismin manifesti]]ssa* liitti liikkeen ytimeen. Automaattikirjoitus oli Péret'lle kuin luontaista, ja teksti oli pientä tiivistä käsialaa, ilman yliviivauksia. Muiden keskeisten surrealistien mukana Péret hylkäsi provokatorisen dadan. Hän oli Bretonin rinnalla "ladaten hänet kuin sähköpariston ja muutenkin inspiroiden, innostustaan lietsoen" (Robert Benayoun).

## Péret-seura
Péret'n muistoa kunnioittamaan on 1963 perustettu seura L'Association des amis de Benjamin Péret, joka on julkaissut Péret'n kootut teokset *Oeuvres complètes*. Yhdistyksen puheenjohtajina ovat toimineet sen perustamisesta alkaen:
* Robert Lebel 1963–1984
* Jean-Louis Bédouin 1984–1996
* Claude Courtot 1996–2008
* Gérard Roche vuodesta 2008

Yhdistys julkaisi vuosina 1995–2012 lehteä *Trois cerises et une sardine*, ja vuodesta 2012 lähtien se on julkaissut kerran vuodessa julkaisun *Cahiers Benjamin Péret*.

## Suomennetut teokset
* *[[Kellarin kätköistä]]*, Valitut runot, koonnut ja suomentanut Janne Salo. Palladium-kirjat 2021  

### Suomennettuja runoja
;Lähde
* Hautakirjoitus sodassa kuolleiden muistomerkissä, suom. Kari Uuttu. Julkaisussa: *[[Kirjo (lehti)|Kirjo: kirjallisuus- ja kulttuurilehti]]* 2002; nro 4
* Hautakirjoitus sodassa kuolleiden muistomerkkiin, suom. Olli Sinivaara. Julkaisussa: *[[Tuli & Savu|Tuli & Savu: runouslehti]]* 2004; nro 2
* Laulu kuivuuden aikaan, suom. Aki Salmela. Julkaisussa: *Tuli & Savu: runouslehti* 2004; nro 2

## Lähteet

## Aiheesta muualla

* Association des amis de Benjamin Péret. benjamin-peret.org
Circles

**Circles** on yhdysvaltalaisen rap-artistin Post Malonen kappale, joka julkaistiin 30. elokuuta 2019 kolmantena singlenä tämän kolmannelta studioalbumilta *[[Hollywood’s Bleeding]]*. Se on yksi Post Malonen suosituimmista kappaleista. Vuoden 2021 huhtikuuhun mennessä kappaletta oli toistettu suoratoistopalvelu Spotifyn kautta 1,2 miljardia kertaa.

Musiikkivideo kappaleelle julkaistiin 3. syyskuuta 2019. Sen ohjasi Colin Tilley. Videolla Post Malone näyttelee ritaria sodan runtelemassa ympäristössä. Sillä esiintyy myös suuton nainen, jolla on taikavoimia.

Kappale nousi yhdysvaltalaisella Billboard Hot 100 -singlelistalla ensimmäiselle sijalle ja oli listaykkösenä yhteensä kolme viikkoa. Lokakuussa 2020 se oli yksi 15 kappaleesta, jotka olivat olleet listalla yhteensä vähintään 60 viikkoa. ”Circles” on myös kauiten listan kymmenen parhaan joukossa pysynyt kappale. Vuoden 2020 elokuuhun mennessä single oli myynyt nelinkertaista platinaa Yhdysvalloissa.

## Lähteet

## Aiheesta muualla
*
Auguste Villiers de l'Isle-Adam

**Auguste Villiers de l'Isle-Adam** (1838 Saint-Brieuc, Heinäkuun monarkia – 1889 Pariisi, Ranskan kolmas tasavalta) oli ranskalainen kirjailija. Hänen tuotantonsa edustaa myöhäis romantiikkaa.

Villiers de l'Isle-Adamin aatelissuku köyhtyi, ja hän muutti Pariisiin vuonna 1857. Hän tutustui muun muassa Charles Baudelaireen ja Stéphane Mallarméhen. Hän sai vaikutteita Edgar Allan Poelta ja oli kiinnostunut spiritismistä ja okkultismista. Materialistinen ajattelu oli hänelle vierasta. Näytelmässään *Axel* vuodelta 1890 hän tuo näitä piirteitä esiin, ja sitä on pidetty yhtenä ranskalaisen symbolismin perusteksteistä.

## Suomennettu tuotanto
* Toivokidutus (La torture par l’espérance), novelli antologiassa: *Toinen "Hyvää yötä!": hetki lepoa kunnes nukutte*, toim. V. Hämeen-Anttila, Hämeenlinna: Arvi A. Karisto 1935

## Lähteet

## Aiheesta muualla
Michael Fortescue

**Michael David Fortescue** (8. elokuuta 1946) on brittisyntyinen arktisiin ja Pohjois-Amerikan alkuperäiskieliin erikoistunut kielitieteilijä. Hän valmistui lingvistiikan eli kielitieteen tohtoriksi Edinburghin yliopistosta vuonna 1978.

Fortescue tunnetaan eskimo-aleuttilaisen, tšuktšilais-kamtšatkalaisen, nivhiläisen ja wakashalaisen kantakielen rekonstruktioistaan.

## Kirjallisuutta
* 1984. *Some Problems Concerning the Correlation and Reconstruction of Eskimo and Aleut Mood Markers.* Institut for Eskimologi, Københavns Universitet. 
* 1990. *From the Writings of the Greenlanders: Kalaallit Atuakklaannit.* University of Alaska Press. 
* 1991. *Inuktun: An Introduction to the Language of Qaanaaq, Thule.* Institut for eskimologis skriftrække, Københavns Universitet. 
* 1992. Editor. *Layered Structure and Reference in a Functional Perspective.* John Benjamins Publishing Co. 
* 1994. With Steven Jacobson and Lawrence Kaplan. *Comparative Eskimo Dictionary with Aleut Cognates.* Alaska Native Language Center. 
* 1998. *Language Relations across Bering Strait: Reappraising the Archaeological and Linguistic Evidence.* London and New York: Cassell. 
* 2001. *Pattern and Process: A Whiteheadian Perspective on Linguistics.* John Benjamins Publishing Co. 
* 2002. *The Domain of Language.* Copenhagen: Museum Tusculanum Press. 
* 2005. *Comparative Chukotko-Kamchatkan Dictionary.* Berlin: Walter de Gruyter. 
* 2007. *Comparative Wakashan Dictionary.* Munich: LINCOM Europa. 
* 2016. *Comparative Nivkh Dictionary.* Munich: LINCOM Europa. 

## Lähteet

* [Michael David Fortescue](https://nors.ku.dk/english/staff/?pure=en%2Fpersons%2Fmichael-david-fortescue(4849f059-9eea-4c76-9fb0-a17c20f48d78)%2Fcv.html), University of Copenhagen
Walter Zilliacus

**Walter Ulrik Zilliacus** (27. helmikuuta 1863 Viipuri – 31. tammikuuta 1911 Helsinki) oli suomalainen pankkivirkailija ja toimittaja.

Walter Zilliacuksen vanhemmat olivat opettaja, sanomalehtimies ja kirjanpainaja Nikolai August Zilliacus ja Katarina Sofia Söderhjelm. Hän valmistui ylioppilaaksi Helsingin ruotsalaisesta normaalilyseosta vuonna 1883 sekä opiskeli Helsingin yliopistossa ja Englannissa. Zilliacus työskenteli Helsingissä pankkivirkailijana ja *[[Nya Pressen (1882–1900)|Nya Pressenin]]* kolumnistina kunnes 1890-luvun lopussa hän antautui kokonaan toimittajan uralle.

Zilliacus työskenteli *[[Tammerfors Aftonblad|Tammerfors Nyheterin]]* vastaavana toimittajana vuosina 1899–1901, *Nya Pressenin* ja *[[Dagligt Allehanda]]n* toimittajana lehtien lakkauttamiseen saakka, *[[Wiborgs Nyheter]]in* päätoimittajana 1904–1905 ja *[[Kuriren]]in* vastaavana toimittajana vuonna 1909. Hänen erikoisalaansa olivat kolumnit. *Nya Pressenissä* Zilliacuksen nimimerkki oli Binocle.

## Lähteet
Arto Lippojoki

**Arto Lippojoki** (s. 16. syyskuuta 1955) on suomalainen pesäpalloilija. Lippojoki edusti koko pääsarjauransa Imatran Pallo-Veikkoja. Lippojoki saavutti urallaan neljä SM-kultaa kaudella 1977, kaudella 1978, kaudella 1986 ja kaudella 1991. Lippojoki pelasi urallaan yhden Itä-Länsi-ottelun vuonna 1978. Hän pelasi ulkokentällä siepparina. Lippojoki pelasi urallaan Pesäpallon SM-sarjassa ja Superpesiksessä yhteensä 271 runkosarjan ottelua. Näissä hän löi yhdeksän kunnaria ja 166 tavallista juoksua, toi 84 juoksua ja keräsi 662 kärkilyöntiä. Lippojoki pelasi urallaan 27 ylemmän loppusarjan ottelua. Näissä hän löi yhden kunnarin ja 13 tavallista juoksua, toi kuusi juoksua ja keräsi 80 kärkilyöntiä. Lippojoki pelasi urallaan kuusi alemman loppusarjan ottelua.

## Lähteet
Humlefestival

**Humlefestival** on vuodesta 1980 lähtien järjestetty kristillinen taide- ja musiikkitapahtuma, joka järjestetään baptistiseurakunnan leirintäalueella Munsalan Monäsissä, Hummelholmassa. Tapahtuma sai alkunsa paikallisten kristillisten rock-yhtyeiden toimesta. Vuosien aikana tapahtuma on kehittynyt laajaksi ja avoimeksi kulttuuritapahtumaksi. Tapahtuma on päihteetön ja järjestetään vapaaehtoisvoimin elokuussa.

Tapahtuman järjestää Svenska Baptisternas i Finlands Ungdomsförbund.

## Esiintyjät
### 2019
Vuoden 2019 festivaali järjestettiin 2.–4. elokuuta 2019.
* Esiintyjät: Aleix Gordo Hostau, Hanna Poikonen, This Is How We Fly.

### 2021
Vuoden 2021 festivaali järjestettiin 6.–8. elokuuta 2021. 
* Esiintyjät: Christa Friberg, Jenni Österlund, Elin Löf, Alexandra Sandbäck, Biophilia, Cajsta-Stina, No Fortunate Son, Elias Kovanko, Signs of Echo, Ellen Strömberg, Månskensbonden.

### 2022
Vuoden 2022 festivaali järjestettiin 6.–7. elokuuta 2022. 
* Esiintyjät: Edit Koskinen, Josefin Sirén, Susanna Sandell & IOHN, Elin Åsvik & Emilia Wik, Yanz, Early Signs, Reggatta de Blanc, Wasa Gospel.

### 2023
Vuoden 2023 festivaali järjestettiin 1. heinäkuuta 2023.

## Lähteet

## Aiheesta muualla

* Tapahtuman kotisivut
ITC Willow

**ITC Willow** on Tony Forsterin suunnittelema Arts and crafts -liikkeen ja Wienin sessessionismin tyyli-ihanteita ilmentävä kirjaintyyppi, joka perustuu arkkitehti Charles Rennie Mackintoshin tekstaukseen. Siirtokirjainten valmistaja Letraset julkaisi alun perin kirjaintyypin vuonna 1990. ITC eli International Typeface Corporation julkaisi sen sittemmin nimellä ITC Willow.

## Lähteet
Edg

**Edg** on VR:n käyttämä kaksikerroksinen matkustajavaunu. Vaunun alakerrassa ja toisella välitasolla on matkatavaroiden ja pyörien säilytystilaa. Istumapaikkoja on yläkerrassa, toisella välitasolla ja alakerran toisessa päädyssä. Alakerrassa saa kuljettaa lemmikkejä. Sarja on muutettu Ed-sarjasta. Ensimmäinen Edg-sarjatunnuksen saanut vaunu oli Edg 28012, joka otettiin koeliikenteeseen 14. toukokuuta 2021. Vaunuja tehtiin kymmenen, ja ne muutettiin huhtikuuhun 2022 mennessä. Vaunuja käytetään pääasiassa yöjunissa. Kesäkuusta 2022 lähtien niitä on käytetty myös Helsingin ja Turun välisisssä junissa.

## Lähteet

## Aiheesta muualla
*Vaunut.org: kuvia Edg-vaunuista
A Rainy Day in New York

**A Rainy Day in New York** on vuonna 2019 ensi-iltansa saanut yhdysvaltalainen romanttinen komediaelokuva. Sen on ohjannut ja käsikirjoittanut Woody Allen, ja pääosia esittävät Timothée Chalamet, Elle Fanning ja Selena Gomez. Elokuva kertoo nuoresta opiskelijasta Gatsbystä, joka viettää viikonlopun kotikaupungissaan New Yorkissa.

Elokuva kuvattiin jo vuonna 2017, mutta levitysvaikeuksien vuoksi se tuli ensi-iltaan vasta kaksi vuotta myöhemmin. Suomessa elokuvaa ei ole esitetty elokuvateattereissa, vaan se on julkaistu tallenteena.

## Rooleissa

## Lähteet

## Aiheesta muualla
*
Vallankumouksellinen sotaneuvosto

**Tasavallan vallankumouksellinen sotaneuvosto** (, **RVSR**) eli **vallankumouksellinen sotaneuvosto** (, **RVS**) oli vuosina 1918–1934 Neuvosto-Venäjän ja sitemmin Neuvostoliiton asevoimien korkein kollegiaalinen komento- ja poliittinen johtoelin.

Vallankumouksellinen sotaneuvosto perustettiin yleisvenäläisen toimeenpanevan keskuskomitean 2. syyskuuta 1918 päivätyllä päätöslauselmalla neuvostotasavallan muuttamisesta ”sotilasleiriksi”, ja se toimi toimeenpanevan keskuskomitean hyväksymien sääntöjen mukaisesti.

Vallankumouksellisen sotaneuvoston puheenjohtajina toimivat Lev Trotski (6. syyskuuta 1918 – 26. tammikuuta 1925), Mihail Frunze (26. tammikuuta – 31. lokakuuta 1925) ja Kliment Vorošilov (6. marraskuuta 1925 – 20. kesäkuuta 1934).

## Lähteet
Aleksi Lassila

**Aleksi Lassila** (s. 5. helmikuuta 2003) on  suomalainen pesäpalloilija. Lassila edustaa superpesiksessä pelaavaa Vimpelin Vetoa ja on myös sen oma kasvatti.  Lassila on saavuttanut urallaan yhden SM-pronssin Vimpelin Vedossa kaudella 2021. Hän pelaa sisäpelissä vaihtajana tai kotiuttajana ja ulkopelissä etukentällä.
Lassila on pelannut urallaan 38 superpesiksen runkosarjaottelua. Näissä hän on lyönyt kolme kunnaria ja 14 tavallista juoksua, tuonut 46 juoksua ja kerännyt 157 kärkilyöntiä. Ylempiä pudotuspelejä Lassila on pelannut 9 ottelua, joissa hän on lyönyt yhden juoksu, tuonut neljä ja kerännyt 14 kärkilyöntiä. Myös Lassilan veli Eemeli pelaa Vedon joukkueessa. Lassilan toinen veli Taneli pelaa Ykköspesistä Jyväskylän Kirissä.

## Saavutukset
* 1 SM-kulta: 2022
* 1 SM-hopea: 2023
* 1 SM-pronssi: 2021
* 3 Itä–Länsi-ottelua: 2022, 2024 

## Lähteet
Chalaux

**Chalaux** on kunta Ranskassa Nièvren departementissa Burgundi-Franche-Comtén alueella. Se sijaitsee noin 46 kilometriä Château-Chinon (Ville):n kaupungista pohjoiseen.

Toisen maailmansodan aikana Chalaux oli hetken taisteluiden keskipisteenä. Maquis Camillen sissijoukko piti päämajaansa kunnan alueella olevalla maatilalla. Maatila kohtasi raskaan saksalaishyökkäyksen 3. elokuuta 1944. He kuitenkin onnistuvat puolustautumaan hyökkäykseltä Maquis Verneuilin sissijoukon ja Special Air Servicen avustuksella. Kostoksi tästä saksalaiset murhasivat yhden Chalaux'n asukkaan ja polttivat hänen talonsa. 

Kunta on osa Morvanin luonnonpuistoa (*Parc naturel régional du Morvan*).

## Lähteet

## Aiheesta muualla
Angus Wilson

**Angus Wilson** (11. elokuuta 1913 Bexhill-on-Sea, Sussex, Britannia – 31. toukokuuta 1991), Sir, oli brittiläinen kirjailija. Hän asui lapsuutensa Etelä-Afrikassa. Hän oli British Museumin kirjastonhoitaja 1937–1955 ja East Anglian yliopiston historian professori 1966–1978.

Wilsonin esikoisteos, novellikokoelma *The Wrong Set* ilmestyi 1949. Novellimainen ote näkyy myös joissakin romaaneissa. Hän on satiirikko, tekee tarkkoja havaintoja ja käyttää farssin aineksia. Hän noudattaa George Eliotin ja E. M. Forsterin realistista romaaniperinnettä. 1956 ilmestynyt ja suomennettu *Epäjumala haudassa* kertoo historioitsijasta, joka tekee tiliä menneisyytensä kanssa. Romaanien lisäksi hän on kirjoittanut tutkimuksia kirjailijoista, esseitä ja omaelämäkerran *Wild Garden* (1963).

## Suomennetut teokset
* *Epäjumala haudassa* (*Anglo-Saxon attitudes*, 1956), suom. Mikko Kilpi, WSOY 1957
* Reaalipolitiikkaa. Novelli, suom. Panu Pekkanen, teoksessa: *Maailmankirjallisuuden mestarinovelleja 2*, toim. Aulis Ojajärvi. WSOY 1969

## Lähteet
Badrinath Ki Dulhania

**Badrinath Ki Dulhania** (; suomeksi ”Badrinathin morsian”) on vuonna 2017 ensi-iltansa saanut intialainen hindinkielinen romanttinen komediaelokuva, jonka on ohjannut Shashank Khaitan ja tuottanut Hiroo Yash Johar, Karan Johar ja Apoorva Mehta. Se on hengellinen jatko-osa vuoden 2014 elokuvalle *[[Humpty Sharma Ki Dulhania]]*. Päärooleja näyttelevät Varun Dhawan ja Alia Bhatt. Elokuva seuraa tarinaa Intian maaseudulta kotoisin olevasta itsenäisestä lentoemännästä, joka kieltäytyy mukautumasta sovinistisen sulhasensa patriarkaalisiin odotuksiin.

## Näyttelijät

## Soundtrack

## Vastaanotto
Box Office India julisti *Badrinath Ki Dulhanian* yli 1,9&nbsp;miljardin rupian tuotollaan ”superhitiksi”.

## Lähteet

## Aiheesta muualla
* 
*
François Blank

**François Blank** (30. joulukuuta 1930 Neuchâtel – 3. marraskuuta 2021 Le Landeron) oli sveitsiläinen jääkiekkoilija, joka kilpaili Sveitsin maajoukkueessa vuoden 1952 talviolympialaisissa.

## Lähteet
Maria Wine

**Maria Wine** (1912 Kööpenhamina, Tanska – 2003) oli tanskalaissyntyinen ruotsalainen kirjailija. Hän kirjoitti ruotsiksi. Hänen puolisonsa oli vuodesta 1936 kriitikko Artur Lundkvist.

Wine on tunnettu erityisesti lyyrikkona, ja hän käsittelee runoissaan surua, rakkautta ja arkea unenomaisessa todellisuudessa. Runot, jotka etenkin alkuaikoina heijastavat henkilökohtaisia tuntoja, ovat vapaamittaisia ja musikaalisia. Esikoiskokoelma *Vinden ur mörkret* ilmestyi 1943. Hän kirjoitti myös pienimuotoista proosaa.

## Palkinnot ja tunnustukset
* Nils Ferlin-priset: 1985

## Suomennettuja runoja
Julkaisussa: *Taite: runouslehti*, 2000, nro 2, suom. Jukka Airio
* Joskus olen niin lähelläsi, Runo on kokoelmasta *Kärleken: den ljusa, den mörka – dikter i urval*, 1985.
* Pieni lintu (En liten fågel), Runo on kokoelmasta *Utan längtan*, 1977.
* Rakas, älä puhu minulle (Älskade tala inte till mig), Runo on kokoelmasta *Kärleken: den ljusa, den mörka – dikter i urval*, 1985.
* Rakastamaton, Runo on kokoelmasta *Kärleken: den ljusa, den mörka – dikter i urval*, 1985.
* Siili (Igelkotten), Runo on kokoelmasta *Djurkrets*, 1971.
* Susi (Vargen), Runo on kokoelmasta *Djurkrets*, 1971.
* Taskurapu, Runo on kokoelmasta *Djurkrets*, 1971.

Muita:
* Rakkaus mutta ei se joka juoksee hehkuvin jaloin (Kärlek men inte den som springer på glödande fötter), suom. mahdollisesti Irmeli Helin. Teoksessa: *Iloksi toisillemme*, suom. Irmeli Helin, Helsinki: Kirjapaja 1985 
* Joutsen (Svanen), suom. Lasse Heikkilä. Teoksessa: Lasse Heikkilä, *Miekkalintu: teemoja*, Helsinki: Otava 1949

## Lähteet

## Aiheesta muualla
Syster

**Syster** on ruotsalainen naisen etunimi, joka pohjautuu sukulaisuussuhdetta ilmaisevaan sanaan *syster*. Suomessa sitä vastaa nimi Sisko.

Systeriä on käytetty Ruotsissa virallisena etunimenä 1800-luvun alusta alkaen. Suosituimmillaan se oli 1800- ja 1900-luvun vaihteessa. Vielä 1980-luvulla Ruotsissa oli kirjoilla noin 4&nbsp;000 Syster-nimistä henkilöä, mutta nykyään heitä on siellä enää alle 400.

Systerin miespuolinen vastine on Bror (’veli’).

## Tunnettuja Systerejä
* ”Syster”, oik. Dagmar Ruin (1894–1977), suomenruotsalainen kirjailija

## Lähteet
Félix Gaillard

**Félix Gaillard d'Aimé** (; 5. marraskuuta 1919 – 10. heinäkuuta 1970) oli ranskalainen poliitikko. Hän toimi Ranskan radikaalipuolueen puheenjohtajana 1958&ndash;1961 sekä lyhyesti Ranskan pääministerinä. Hän oli Ranskan hallinnon nuorin johtaja sitten Napoleonin.

Toisen maailmansodan aikaan Gaillard toimi Ranskan vastarintaliikkeessä Saksan miehitystä vastaan. Ranskan neljännen tasavallan aikana hän toimi maan talous- ja valtionvarainministerinä vuonna 1957. Vuonna 1957 hänestä tuli maan pääministeri, mutta hänen toimikautensa kesti vain muutaman kuukauden, mikä ei ollut Ranskan neljännessä tasavallassa poikkeuksellista.

Gaillard toimi Radikaalipuolueen puheenjohtajana vuosina 1958–1961. Hänet lasketaan osaksi nuorten poliitikkojen sukupolvea, jonka poliittisen uran Ranskan viidennen tasavallan tulo pilasi.

Gaillard kuoli laivaonnettomuudessa heinäkuussa 1970.Gaillard oli  lähtenyt 9. heinäkuuta purjehtimaan huvijahdillaan Jerseyn saarelta kohti Ranskaa. Seuraavana päivänä Gaillardin jahdin hylky löydettiin Minquiersin riutan edustalta. Gaillardin ruumis löydettiin Englannin kanaalista 12. heinäkuuta.

## Lähteet
Age Of Unreason

**Age of Unreason** on Bad Religionin seitsemästoista studioalbumi, joka julkaistiin 3. toukokuuta 2019.
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
#  (bonuskappale)
#  (bonuskappale)

## Arvostelut
* Imperiumi: 6-/10
* Kaaoszine: 9/10
* Soundi: 

## Lähteet
Tupsunyyläheinä

**Tupsunyyläheinä** (*Gastridium ventricosum*) on heinäkasvien (Poaceae) heimoon ja nyyläheinien (*Gastridium*) sukuun kuuluva kasvilaji. Se on yksivuotinen heinälaji, joka itää jo syksyllä.

Tupsunyyläheinä kasvaa avoimilla kalkkipitoisilla heinämailla, joilla on hyvin vettä läpäisevä maaperä. Lajia tavataan luontaisena laajalti Länsi- ja Keski-Euroopassa, Välimeren ympäristössä sekä Lähi-idässä Irakiin asti. Vieraslajina sitä tavataan myös ainakin Uudessa-Seelannissa. Suomessa lajia on esiintynyt Helsingin seudulla 1900-luvun alussa.

## Lähteet

## Aiheesta muualla
* Laji.fi: Tupsunyyläheinä (''Gastridium ventricosum'')
* Kasviatlas 2021: Tupsunyyläheinän (''Gastridium ventricosum'') levinneisyys Suomessa
* JSTOR Global Plants: ''Gastridium ventricosum'' 
* Integrated Taxonomic Information System (ITIS): ''Gastridium ventricosum'' 
* Global Biodiversity Information Facility (GBIF): ''Gastridium ventricosum'' 
* Centre for Agriculture and Biosciences International (CABI): ''Gastridium ventricosum''
Aleksandr Butlerov

**Aleksandr Mihailovitš Butlerov** (; 6. syyskuuta 1828 Tšistopol, Venäjän keisarikunta – 17. elokuuta 1886 Butlerovka, Venäjä) oli venäläinen kemisti, joka edisti kemian rakenteiden ymmärrystä erityisesti tautomeriaan liittyen.

## Ura

Vuonna 1849 Kazanin yliopistoon liittynyt Butlerov omaksui ranskalaisten kemistien Auguste Laurentin ja Charles Frédéric Gerhardtin teoriat ja työskenteli uusien menetelmien parissa tunnettujen yhdisteiden syntetisoimiseksi sekä täysin uusien synteesien parissa. Butlerovista tuli Kazanin yliopiston apulaisprofessori vuonna 1851 ja Pietarin yliopiston professori vuonna 1868.

Vuonna 1861 Butlerov esitti käsityksensä kemiallisesta rakenteesta: molekyylin kemiallinen luonne määräytyy atomien lukumäärän ja tyypin lisäksi myös niiden rakenteen mukaan. Kahdella tai useammalla yhdisteellä voi olla sama alkuainekoostumus, mutta erilaiset ominaisuudet. Hän ennakoi ja osoitti isomeerien olemassaolon. Butlerov julkaisi tärkeitä tutkimuksia alifaattisista hiilivedyistä ja alkoholeista, tutki perin pohjin hiilivetyjen ja niiden derivaattien isomeria-suhteita. Näillä tutkimuksilla oli perustava merkitys orgaanisten aineitten sisäisestä koostumuksesta tehdyille teorioille. Vuonna 1866 hän syntetisoi isobutaanin. Kaksi vuotta myöhemmin hän havaitsi, että tyydyttymättömät orgaaniset yhdisteet sisältävät useita sidoksia.

Hiiliyhdistysten systematiikan Butlerov on esittänyt teoksessaan *Lehrbuch der organischen Chemie*.
 
## Lähteet
Parisauvakrotti

**Parisauvakrotti** (*Diceratias bispinosus*) on sauvakrotteihin kuuluva kalalaji. Lajia tavataan syvistä vesistä indopasifiselta merialueelta. 

## Koko ja ulkonäkö
Parisauvakrottinaaras voi kasvaa suurimmillaan 11&ndash;13 cm pitkäksi ja koiras on huomattavasti pienempi. Lajin naaras on ruumiinrakenteeltaan pallomainen. Kalan otsassa on lyhyehkö uloke, jonka päässä on valoelin. Selkäevän kaksi ensimmäistä ruotoa ovat pidentyneet. Parisauvakrotti on väriltään tummanruskea tai musta.

## Levinneisyys ja elintavat
Parisauvakrottia tavataan Bengalinlahdelta Marshallinsaarille ja sieltä Japaniin. Kala elää 500&ndash;2&nbsp;300 metrin syvyydessä. Toisin kuin monilla muilla syvänveden kroteilla, parisauvakrottikoiraat eivät elä naaraiden loisina.

## Lähteet
Kytryt

**Kytryt** (*Ernobius*) on puunkaivajien (Anobiidae) heimoon kuuluva kovakuoriaissuku. Sukuun kuuluu maailmanlaajuisesti yli seitsemänkymmentä lajia. Lajimäärä vaihtelee eri lähteissä. Suomessa suvusta on tavattu kahdeksan lajia.

## Sukuun kuuluvia lajeja
*Oksakytry (*Ernobius longicornis*)
*Versokytry (*Ernobius nigrinus*)
**[[Ernobius kiesenwetteri]]*
*Runkokytry (*Ernobius explanatus*)
**[[Ernobius gigas]]*
*Hirsikytry (*Ernobius mollis*)
*Kuusikytry (*Ernobius angusticollis*)
*Närekytry (*Ernobius abietinus*)
**[[Ernobius pruinosus]]*
*Käpykytry (*Ernobius abietis*)
*Mäntykytry (*Ernobius pini*)

## Lähteet

## Aiheesta muualla
*ITIS: Ernobius 
*UniProt: Taxonomy - Ernobius 
*University of Michigan, Animal Diversity Web (ADW): Ernobius 
*Iowa State University, Bug Guide: Genus Ernobius
Jouko Suomalainen (teollisuusneuvos)

**Jouko Olavi Suomalainen** (5. heinäkuuta 1924 Helsinki – 5. syyskuuta 1995 Tampere) oli suomalainen insinööri ja yritysjohtaja, joka sai teollisuusneuvoksen arvonimen.

Suomalaisen vanhemmat olivat taidetakoja Herman Suomalainen ja Ida Savolainen ja puoliso vuodesta 1952 Lea Tuulikki Lundell. Suomalainen osallistui jatkosotaan, ylioppilaaksi hän tuli 1943 Kuopion lyseosta ja valmistui Teknillisestä korkeakoulusta diplomi-insinööriksi 1949. Hän työskenteli valmistuttuaan rationalisointi-insinöörinä SOK:ssa 1949–1953, teknillisenä johtajana Hyvon-Kudeneuleessa 1953–1963  ja vuodesta 1963 Suomen Trikoossa ensin menetelmäosaston päällikkönä ja sitten trikootehtaan teknillisenä johtajana. Nanson toimitusjohtaja Suomalainen oli yli kaksikymmentä vuotta, 1966–1987. Suomalaisella oli useita järjestö- ja luottamustehtäviä omalla alallaan, mutta myös muun muassa Teollisuuden Keskusliitossa ja Suomen Työnantajain Keskusliitossa. Teollisuusneuvoksen arvonimen vuonna 1977 saanut Suomalainen jäi eläkkeelle 1987, mutta toimi vielä sen jälkeen liikkeenjohdon konsulttina ja hallitusammattilaisena. Sotilasarvoltaan hän oli insinööriyliluutnantti.

## Lähteet
Omokin kieli

**Omokin kieli** on jukagiirisiin kieliin kuuluva kuollut kieli, jota puhuttiin Itä-Siperiassa, Kolyman alajuoksulla. Se muodostaa murrejatkumon kahden vielä elävän jukagiirikielen kanssa. Sen uskotaan kuolleen sukupuuttoon viimeistään 1700-luvulla. Sitä puhuneet etniset omokit ovat myös kuolleet sukupuuttoon. Fjodor Matjuškinin kirjaamat 134 sanaa ovat säilyneet nykypäivään asti.

## Lähteet
Matti Kaukinen

**Matti Kaukinen** (24. marraskuuta 1925 Muolaa – 12. syyskuuta 2007 Helsinki) oli suomalainen insinööri ja yritysjohtaja, joka sai teollisuusneuvoksen arvonimen.

Kaukisen vanhemmat olivat maanviljelijä Juho Kaukinen ja Elsa Poutiainen ja puoliso vuodesta 1950 sairaanhoitaja Rauni Elisa Luoma. Jatkosotaan osallistunut Kaukinen tuli ylioppilaaksi 1946 Helsingissä ja valmistui ensin sähköinsinööriksi Tampereen teknillisestä oppilaitoksesta 1950 ja sitten diplomi-insinööriksi Teknillisestä korkeakoulusta 1955. Hän oli jo opiskeluaikana töissä Strömbergillä ja Hankkijalla. Vuonna 1956 hän tuli Alkon palvelukseen. Kaukinen toimi Alkon Salmisaaren tehtaan korjaamoinsinöörinä vuoteen 1960 ja osastoinsinöörinä vuoteen 1962, jolloin hänet nimitettiin tehtaan apulaisisännöitsijäksi. Alkon apulaisjohtaja Kaukisesta tuli 1971 ja teknillinen johtaja sekä johtokunnan jäsen 1972. Vuonna 1982 hänet nimitettiin Alkon teollisuusjohtajaksi, johtokunnan varapuheenjohtajaksi ja pääjohtaja Heikki Kosken varamieheksi. Kaukinen hoiti mainittuja tehtäviä eläkkeelle siirtymiseensä asti, vuoteen 1990. Vuonna 1977 teollisuusneuvoksen arvonimen saaneella Kaukisella oli myös useita luottamustoimia. Sotilasarvoltaan hän oli reservin alikersantti.

## Lähteet
Ibe (albumi)

**IBE** on IBE:n debyyttialbumi. Se julkaistiin 26. lokakuuta 2017.

## Kappaleet
# 
# 
# 
# 
# 
# 
# 

## Lähteet
Nonsense (albumi)

**NONSENSE** on rap-artisti IBE:n toinen studioalbumi. Se julkaistiin 1. toukokuuta 2018.

## Kappaleet
# 
# 
# 
# 
# 
# 
# 
# 

## Lähteet
Perkele! (Iben albumi)

**Perkele!** (tyyliteltynä pienaakkosin) on rap-artisti Iben neljäs studioalbumi. Se julkaistiin 10. syyskuuta 2020.

## Kappaleet
# 
# 
# 
# 
# 
# 
# 
# 
# 
# 

;Huomautukset
* Kaikki kappaleet on tyylitelty pienaakkosin.

## Lähteet
Valko-Venäjän ja Euroopan unionin rajakriisi 2021

**Valko-Venäjän ja Euroopan unionin rajakriisi** on Valko-Venäjän ja sen naapurimaiden välinen siirtolaiskriisi, jossa kymmenet tuhannet siirtolaiset pääasiassa Irakista ja Afrikasta pyrkivät Liettuaan, Latviaan ja Puolaan Valko-Venäjän rajojen kautta. Kriisin laukaisi Valko-Venäjän ja Euroopan unionin suhteiden vakava heikkeneminen Valko-Venäjän vuoden 2020 presidentinvaalien, vuosien 2020–2021 mielenosoitusten, Ryanairin lennon 4978 ja Krystsina Tsimanouskajan pakkopalauttamisyrityksen seurauksena.

Kriisi alkoi alkukesästä 2021, kun Valko-Venäjän presidentti Aljaksandr Lukašenka uhkasi tuoda Eurooppaan siirtolaisia ja huumeiden salakuljettajia. Uhkaus johtui EU:n pakotteista, jotka se asetti Ryanairin lennon kaappauksen seurauksena. Valko-Venäjää on syytetty siirtolaisten kuljettamisesta ja avustamisesta rajalle. Suurin osa heistä on kotoisin Irakista, mutta myös muualta Lähi-idästä sekä Afrikasta. Euroopan unionin mukaan kyseessä on hybridisodan muoto, jossa käytetään siirtolaisia sodankäyntivälineenä.

Heinäkuussa 2021 Liettua julisti hätätilan Valko-Venäjältä rajan yli pyrkivien siirtolaisten suuren määrän vuoksi. Elokuussa 2021 Latvia julisti hätätilan, jolla se varautuu siirtolaisten mahdollisiin rajanylityksiin. Syyskuussa 2021 Puola julisti hätätilan Valko-Venäjän rajalle. Marraskuussa Puola lähetti raja-alueelle tuhansia sotilaita, kun Valko-Venäjältä tuli rajan lähelle tuhansia siirtolaisia. Puola on myös rakentanut rajalle teräslanka-aidan ja hyväksynyt muurin rakentamisen. Saksalaislehti Die Weltin saamien salaisten EU-asiakirjojen mukaan rajan yli pyrkivät siirtolaiset ovat maininneet tärkeimmiksi kohdemaikseen Saksan ja Suomen.

## Lähteet
Jevgeni Vinokurov

**Jevgeni Mihailovitš Vinokurov** (1925 Brjansk, Neuvostoliitto – 1993) oli neuvostoliittolainen runoilija. Hän valmistui 1951 Gorkin kirjallisuusinstituutista ja toimi siellä opettajana 1950-luvun puolivälistä.

Vinokurovin ensimmäiset runokokoelmat *Stihi o dolge* (1951) ja *Sineva* (1956) olivat sota-aiheisia, mutta hän jatkoi sittemmin venäläisen filosofisen lyriikan perinnettä. Hän oli sodanjälkeisen runoilijasukupolven henkinen opettaja. Runokokoelmien lisäksi hän kirjoitti kritiikkiä ja kirjallisuustutkielmia.

## Suomennettuja runoja
Markku Lahtela on suomentanut Vinokurovin runoja (raakakäännös Zoja Kunttu). Niitä on julkaistu seuraavasti:
;Antologioissa:
* *Idän ja lännen runot: valikoima Neuvostoliiton ja Amerikan uutta runoa*, Helsinki: Weilin + Göös 1963
* *Yhdeksän sarjaa lyriikkaa*, toim. Aarne Salminen, Viljo Tervonen, Helsinki: Weilin + Göös 1969, useita painoksia (6. p. 1974)

;Runot
* Historian opettaja, teoksissa: *Idän ja lännen runot* ja *Yhdeksän sarjaa lyriikkaa*
* Maailma halkeaa kahtia, teoksessa: *Idän ja lännen runot*
* Satakieli, teoksissa: *Idän ja lännen runot* ja *Yhdeksän sarjaa lyriikkaa*
* Valo, teoksessa: *Idän ja lännen runot*

## Lähteet

## Aiheesta muualla
Amerikanaasialaiset

**Amerikanaasialaiset** () ovat yhdysvaltalaisia, joilla on aasialaisia juuria. Yhdysvaltain väestönlaskentaviraston mukaan ryhmään lasketaan kuuluviksi taustaltaan Kaukoidän, Kaakkois-Aasian ja Intian niemimaan  alkuperäisväestöihin kuuluvat henkilöt. Amerikanaasialaisia oli Yhdysvaltain väestönlaskentaviraston mukaan 22,9 miljoonaa vuonna 2019. 

## Amerikanaasialaisia ryhmiä
* Ameraasialaiset
* Amerikanjapanilaiset
* Amerikankiinalaiset
* Amerikankorealaiset
* Amerikanvietnamilaiset

## Lähteet

## Aiheesta muualla
Château-Chinon (Campagne)

**Château-Chinon (Campagne)** on kunta Ranskassa Nièvren departementissa Burgundi-Franche-Comtén alueella. Château-Chinon (Campagne) ympäröi miltei täysin Château-Chinon (Ville)'n kaupunkia, lukuun ottamatta kapeata käytävää kunnan länsipuolella.

Château-Chinon (Campagne)'n kunnalla ei ole lainkaan keskustaa, vaan se on viidentoista kylän joukko. Ville ja Campagne olivat yhtä kuntaa vuoteen 1792 saakka. Tällöin keskustaa ympäröivä maaseutu halusi muodostaa oman kunnan. Kunnilla on paljon yhteistyötä, kuten yhteiset koulut, kirkko ja hautausmaa.

Kunta on osa Morvanin luonnonpuistoa (*Parc naturel régional du Morvan*).

## Lähteet

## Aiheesta muualla
Châtin

**Châtin** on kunta Ranskassa Nièvren departementissa Burgundi-Franche-Comtén alueella. Se sijaitsee noin 8 kilometriä Château-Chinon (Ville)’n kaupungista luoteeseen.

Kunnan nähtävyyksiä on esihistoriallinen *Roche de Remoillon*, joka tarinan mukaan on ollut druidien kivi. Châtinissa ei ole kirkkoa, mutta 13,50 metriä korkea risti *La Croix Coudrée*.

Kunta on osa Morvanin luonnonpuistoa (*Parc naturel régional du Morvan*).

## Lähteet

## Aiheesta muualla
Metroid Dread

**Metroid Dread** () on MercurySteamin kehittämä ja Nintendon julkaisema toimintaseikkailupeli, joka on julkaistu vuonna 2021 Nintendo Switchille. Peli on viimeisin osa *[[Metroid (pelisarja)|Metroid]]*-pelisarjaa kattavassa pääkaanonissa sitten *[[Metroid Fusion]]* -pelin. 

## Kehitys
*Metroid Fusionin* jatko-osana tunnettu *Metroid Dread* oli ollut kehitteillä pitkään 2000-luvun puolivälistä alkaen ja se oli alkujaan suunniteltu Nintendo DS -käsikonsolille. Nimi pelille syntyi ajatuksesta, jonka mukaan pelihahmo päätyisi vieraalla planeetalla jonkinlaisen "pelon" varjostamaksi. Pelisarjan tuottaja Yoshio Sakamoto sai inspiraationsa aiheelle *Metroid Fusionissa* esiintyneen SA-X:n läsnäolon luomasta ahdistavasta ilmapiiristä; Sakamoto ei varsinaisesti halunnut *Dreadin* olevan kauhupeli, mutta halusi aiheen turvin tutkia "pelkotiloihin perustuvan pelin" käsitettä. Teknisten rajoitusten vuoksi projekti kariutui vuosikausiksi. Kun MercurySteam kehitti vuonna 2017 *[[Metroid II: Return of Samus|Metroid II]]:n* uusintaversion **, Sakamoto antoi pelinkehittäjille luvan toimia myös *Dreadin* kehittäjinä.

## Juoni

*Dread* sijoittuu aikajanalla *[[Metroid Fusion]]in* tapahtumien jälkeen. Palkkiometsästäjä Samus Aran on vastaanottanut Galaktiselle Federaatiolle päätyneen mystisen signaalin, joka on lähetetty planeetta ZDR:stä, jonne Federaatio on lähettänyt huippuluokan E.M.M.I -tutkimusrobotteja ottamaan näytteitä potentiaalista X-parasiittien uhkaa ajatellen, menettäen siten yhteyden niihin. Samus suuntaa ZDR:ään tutkimaan tapausta, joutuen tekemisiin hänet kohteeksi ottavien, kuolettavien voimien kanssa.

## Vastaanotto
Pelillä on Metacritic-kerääjäsivustolla 88/100 pistettä.
 
IGN on antanut pelille arvosanaksi 9/10. Arvostelussa kehutaan pelin yhdistelmää vaikeita pulmia, pomotaisteluita, tutkimista ja tasosuunnittelua

Vuoden 2021 The Game Awardsissa peli valittiin vuoden parhaaksi toimintaseikkailupeliksi. *Metroid Dread* on myös valittu vuoden peliksi *[[Time]]n* ja *Digital Trendsin* toimesta.

## Myynti
Peli oli eniten ennakkoonmyydyin videopeli GameStopissa E3 2021 -tapahtuman jälkeen. Myös Japanissa, jossa *Metroid* -pelit eivät ole koskaan nauttineet kovinkaan suurta suosiota, peli myi lähes  kahden ensimmäisen myyntipäivän aikana. Vuoden 2022 toukokuuhun menneessä peli on myynyt lähes  maailmanlaajuisesti, mikä tekee siitä *Metroid* -pelisarjan myydyimmän pelin.

## Lähteet

## Aiheesta muualla
* 
*''Metroid Dread'' -pelin virallinen sivu
Jussi Seppänen

**Jussi Seppänen** (s. 1975) on suomalainen kirjailija. Hänen esikoisteoksensa *Kymmenottelu* (2015) oli ehdolla Runeberg-palkinnon ja Helsingin Sanomien kirjallisuuspalkinnon saajaksi. Seppäsen toinen romaani *Jussi Seppänen* (2020) kertoo esikoiskirjailijan elämästä. Seppänen opettaa sarjakuvakäsikirjoittamista Muurlan Opistossa ja proosaa sittemmin lakkautetulla Turun Kirjan talolla.

Seppänen on kotoisin Kokkolasta. Hän asuu Turussa.

## Tuotanto
* *Kymmenottelu.* Helsinki: WSOY, 2015. .
* *Jussi Seppänen.* Helsinki: WSOY, 2020. .

## Lähteet

## Aiheesta muualla
* Jussi Seppänen WSOY:n verkkosivuilla
Kathleen Winsor

**Kathleen Winsor** ( 16. lokakuuta 1919 Olivia, Minnesota, Yhdysvallat – 26. toukokuuta 2003) oli yhdysvaltalainen viihdekirjailija ja toimittaja. Esikoisromaani, eroottissävyinen *Aina vain Amber*, oli menestys. Myöhemmät ovat romanttisia, toisinaan historiallisaiheisia.

## Suomennetut teokset
* *Aina vain Amber* (*Forever Amber*), suom. Olavi Salas, Gummerus 1947 Sarja: Suuret maailmanmenestykset (1. p. kaksiosainen)
* *Tähtirahaa* (*Star money*), suom. Oiva Talvitie, Tammi 1950
* *Robert ja Arabella* (*Robert and Arabella*), suom. Anna Paljakka, Gummerus 1988 

## Lähteet
Cho Man-sik

**Cho Man-sik** (; myös **Godang**, ; 1882 tai 1883 &ndash; 1950 tai myöh.) oli korealainen kristillissosialistinen opettaja, aktivisti ja poliitikko. Hän kannatti Japanin miehitystä vastaan väkivallatonta vastarintaa Mahatma Gandhin inspiroimana.

Cho sai Korean eteläosan väliaikaishallituksessa valtiovarainministerin paikan, kun Korean niemimaa vapautui japanilaisten alaisuudesta ja se jaettiin Neuvostoliiton ja Yhdysvaltain kesken. Hän ei kuitenkaan ottanut tehtävää vastaan. Hän toimi Korean sosiaalidemokraattisen puolueen ensimmäisenä johtajana, kunnes johtajaksi tuli Choe Yong-gun.

Neuvostoliitto yritti houkutella Chota uuden pohjoiseen perustettavan korealaisen valtion johtajaksi. Cho kuitenkin kieltäytyi yhteistyöstä Neuvostoliiton kanssa ja vaati Koreasta täysin itsenäistä vailla ulkovaltojen valvontaa. Neuvostoliitto siirtyi tukemaan Chon sijasta Kim Il-sungia, josta tuli Korean demokraattisen kansantasavallan diktaattori.

Chon kuoleman ajankohdasta ei ole varmuutta. Arvioiden mukaan hänet teloitettiin Korean sodan alkupuolella vuonna 1950 suoritetuissa poliittisissa puhdistuksissa.

## Lähteet

* 
* 

### Viitteet

## Aiheesta muualla
Jean Baptiste Joseph Delambre

**Jean Baptiste Joseph Delambre** (19. syyskuuta 1749 Amiens, Ranska – 19. elokuuta 1822 Pariisi, Ranska) oli ranskalainen tähtitieteilijä ja geodeetti, joka laski auringon, suurten planeettojen ja Jupiterin kuiden tähtitieteelliset taulut. Delambre on tunnettu myös tähtitieteen historiankirjoittajana. 

## Ura
Delambre opiskeli Amiensissa ja suoritti perusopintonsa loppuun Pariisissa. Köyhyydestä huolimatta hän jatkoi opiskelua ja kiinnitti lopulta huomionsa matematiikkaan ja tähtitieteeseen. Vuonna 1771 hänestä tuli valtionvarainministeri d'Assyn pojan kotiopettaja, ja tässä tehtävässä toimiessaan hän osallistui Jérôme Lalanden luennoille. Hänen huomattavaan oppineisuuteensa ihastunut Lalande sai d'Assyn asentamaan kotiinsa observatorion Delambrea varten. Täällä Delambre teki havaintoja ja laskelmia, ja vuonna 1790 hän sai Uranusta koskevista tähtitieteellisistä tauluista Ranskan tiedeakatemian palkinnon. Hänet valittiin tiedeakatemian jäseneksi kaksi vuotta myöhemmin. Hänet otettiin Ranskan instituutin jäseneksi sen perustamisen yhteydessä vuonna 1795, ja vuonna 1803 hänestä tuli sen matemaattisen jaoston pysyvä sihteeri. Vuosina 1792-1799 yhdessä Pierre Méchainin kanssa hän suoritti Dunkerquen ja Barcelonan välisen suuren meridiaanimittauksen, jonka tarkoituksena oli määrittää ranskalaisen standardimetrin pituus. Hän raportoi tästä työstä julkaisussa *Base du système métrique décimal* (1806-1810). Hän toimi Lalanden seuraajana Collège de Francessa tähtitieteen professorina vuodesta 1807.

Delambre omisti viimeiset vuotensa tähtitieteen historian tutkimukselle, jonka tuloksena julkaistiin peräkkäin teokset *Histoire de l'astronomie ancienne* (1817), *Histoire de l'astronomie au moyen age* (1819), *Histoire de l'astronomie moderne* (1821); ja *Histoire de l'astronomie au XVIII' sieele*. Nämä teokset saavuttivat suuren kuuluisuuden. Hän julkaisi Jupiterin seuralaisten tähtitieteelliset taulut teoksessa *Tables ecliptiques des satellites de Jupiter* (1792) ja teokset *Methodes analytiques pour la determination d'un arc du meridien* (1799), *Tables du soleil* (1806), *Rapport historique sur les progres des sciences mathematiques depuis l'an 1789* (1810), *A brege d'astronomie* (1813), *Astronomic theorique et pratique* (1814), jne. 

## Lähteet

## Aiheesta muualla
Socialistisk Ungdomsfront

**Socialistisk Ungdomsfront** (lyh. *SUF*; suom. Sosialistinen Nuorisorintama) on tanskalainen vasemmistolainen poliittinen nuorisojärjestö. Se syntyi vuonna 2001, kun järjestöt *Rebel – Revolutionære Unge Socialister* ja *Enhedslistens Ungdomsnetværk* yhdistyivät. Socialistisk Ungdomsfront on itsenäinen mutta toimii läheisessä yhteistyössä Yhtenäisyyslistan kanssa. Socialistisk Ungdomsfront kuvailee olevansa sosialistinen ja vallankumouksellinen järjestö, mutta vastustaa väkivallan käyttöä vallankumouksessa ja irtisanoutuu kylmän sodan aikaisesta kommunismista.

## Lähteet

## Aiheesta muualla
* Järjestön kotisivut
Tieteen ja teknologian tutkimus

**Tieteen ja teknologian tutkimus** on monitieteinen tieteenala, joka tutkii tieteen ja teknologian syntyä, kehitystä ja seurauksia ottaen huomioon historiallisen, kulttuurisen ja sosiaalisen kontekstin.

## Lähteet
Thomas Myhre

**Thomas Myhre** (s. 16. lokakuuta 1973 Sarpsborg) on norjalainen jalkapallovalmentaja ja ammattilaisuransa lopettanut jalkapallomaalivahti. Hän edustaa kotimaansa Mossia ja on pituudeltaan 188-senttimetrinen. Hän liittyi huhtikuussa 1998 Norjan A-maajoukkueeseen ja kuului joukkueen kokoonpanoon saman vuoden MM-kilpailuissa, mutta ei pelannut otteluakaan. Hän pelasi A-maajoukkueessa yhteensä 56 ottelua, joissa hän torjui pallon 47 kertaa ja pelasi 26 nollapeliä.

## Lähteet
Ondřej Cubo

**Ondřej Cubo** (s. 26. tammikuuta 2003 Hranice, Tšekki) on tšekkiläinen jääkiekkopuolustaja, joka pelaa kotimaansa toiseksi korkeimmalla sarjatasolla 1. česká hokejová ligan HC ZUBR Přerovissa. laukoo oikealta.

## Ura
### Seuraura
Cubo on HC Nový Jičínin kasvatti. Hän siirtyi 13-vuotiaana HC Vítkovicen organisaatioon kaudeksi 2016–2017. Kaudeksi 2019–2020 Cubo siirtyi vain 16-vuotiaana Suomeen ja Rauman Lukon B-nuoriin. Kaudella 2020–2021 hän voitti seurassa U20 SM-sarjan mestaruuden.

Myös kaudella 2021–2022 Cubo voitti U20 SM-sarjan mestaruuden. Hän debytoi samalla kaudella myös Lukon SM-liigajoukkuueessa, jossa Cubo pelasi ensimmäisen ja kauden ainoaksi jääneen ottelunsa 6. marraskuuta 2021 vieraissa Tampereen Ilvestä vastaan. Hänelle avautui paikka Lukon kokoonpanosta, kun vuorostaan SM-liigajoukkueen runkopelaajista kuusi vahvisti seuran U20-joukkuetta, joka taisteli viimeisestä paikasta U20 SM-sarjan ylempään jatkosarjaan. Cubo merkittiin Lukon kolmospuolustajapariin Samuli Piipposen viereen. Hän sai ottelussa jääaikaa 8.54 minuuttia ja Cubo keräsi teholukeman –1. Kauden 2022–2023 hän pelasi kokonaan Lukon U20-joukkueessa.

Kaudeksi 2023–2024 Cubo palasi kotimaahansa ja hän siirtyi Tšekin toiseksi korkeimmalle sarjatasolle 1. česká hokejová ligan HC ZUBR Přeroviin.

### Maajoukkueura
Cubo on pelannut yhdeksän nuorten ja 23 poikien maaottelua.

## Tilastot

## Lähteet
*
*
*

### Viitteet